**ΔΕΛΤΙΟ ΤΥΠΟΥ**

**Σύσκεψη Συντονιστικού Τοπικού Οργάνου (Σ.Τ.Ο) Πολιτικής Προστασίας Δήμου Ήλιδας**

Πραγματοποιήθηκε σήμερα το πρωί, Πέμπτη 17-9-2020, σύσκεψη τουΣυντονιστικού Τοπικού Οργάνου (Σ.Τ.Ο.) Πολιτικής Προστασίας Δήμου Ήλιδας ενόψει των έκτακτων καιρικών συνθηκών που επίκεινται.

Το Σ.Τ.Ο. Πολιτικής Προστασίας του Δήμου Ήλιδας  συνιστά στους δημότες να είναι ιδιαίτερα προσεκτικοί και :

* Περιορίστε τις άσκοπες μετακινήσεις σε εθνικά ή τοπικά οδικά δίκτυα κυρίως κατά τις βραδινές ώρες.
* Συστήνεται στους κατοίκους που διαμένουν σε υπόγειες ή ημιυπόγειες κατοικίες, δίπλα σε ποτάμια , ρέματα και γενικά σε σημεία που μπορεί να συγκεντρωθεί μεγάλη ροή όμβριων υδάτων, να αναζητήσουν χώρους φιλοξενίας .
* Αποφύγετε τις εργασίες υπαίθρου.
* Να βρίσκεστε εκτός θαλάσσης και να απομακρυνθείτε από τις ακτές κατά την διάρκεια των φαινομένων.
* Όσοι διαμένουν ή έχουν τις επιχειρήσεις τους σε παράκτιες περιοχές του Δήμου, να αποσύρουν αντικείμενα ή κατασκευές που μπορεί να παρασυρθούν από έντονους ανέμους.
* Μη διασχίζετε χείμαρρους πεζοί ή με το αυτοκίνητο κατά τη διάρκεια καταιγίδων και βροχοπτώσεων, αλλά και για αρκετές ώρες μετά το τέλος της εκδήλωσής τους.
* Να αποφύγετε τη διέλευση κάτω από μεγάλα δέντρα, κάτω από αναρτημένες πινακίδες και γενικά από περιοχές, όπου ελαφρά αντικείμενα (πχ γλάστρες, σπασμένα τζάμια κλπ) μπορεί να αποκολληθούν και να πέσουν στο έδαφος.
* Να ασφαλίσετε αντικείμενα τα οποία αν παρασυρθούν από τα έντονα καιρικά φαινόμενα ενδέχεται να προκαλέσουν καταστροφές ή τραυματισμούς.
* Να βεβαιωθείτε ότι τα λούκια και οι υδρορροές των κατοικιών δεν είναι φραγμένα και λειτουργούν κανονικά.

ΕΠΙΣΗΣ

Θερμή παράκληση στους δημότες μας:

* Μην εναποθέσετε άχρηστα αντικείμενα και απορρίμματα εκτός των κάδων για να γίνει σωστή ροή των υδάτων στα φρεάτια .
* **Σας ενημερώνουμε επίσης ότι όλες οι Υπηρεσίες και τα μηχανήματα του Δήμου θα είναι σε επιφυλακή και διαθέσιμα να επέμβουν όπου οι συνθήκες το απαιτήσουν.**

**ΤΗΛΕΦΩΝΑ ΕΚΤΑΚΤΗΣ ΑΝΑΓΚΗΣ**

**ΠΥΡΟΣΒΕΣΤΙΚΗ:199**

**ΑΣΤΥΝΟΜΙΑ :100**

**6907379879 (όλο το 24ωρο)**

**2622360502,2622360503,2622360504**